கேள்வி: திருக்கோஷ்டியூர் சௌமியநாராயணப் பெருமாள் கோயில் பற்றி நீங்கள் என்ன அறிந்துள்ளீர்கள்?
பதில்: திருக்கோஷ்டியூர் சௌமியநாராயணப் பெருமாள் கோயில் () தமிழ்நாடு, சிவகங்கை மாவட்டம், திருப்பத்தூர் (சிவகங்கை) வருவாய் வட்டத்தில் திருகோஷ்டியூர் தலத்தில் அமைந்த 108 வைணவத் திருத்தலங்கள் ஒன்று. மூலவர் பெயர் சௌமிய நாராயணன்; தாயார் மகாலட்சுமி.[http://temple.dinamalar.com/New.php?id=421 அருள்மிகு சவுமியநாராயணர் திருக்கோயில்]
கேள்வி: திருக்கோஷ்டியூர் சௌமியநாராயணப் பெருமாள் கோயில் - போக்குவரத்து குறித்து விரிவாக சொல்லுங்கள்.
பதில்: மதுரை 65 கி.மீ. தொலைவிலும், சிவகங்கை – திருப்பத்தூர் (சிவகங்கை) சாலையில், திருப்பத்தூருக்கு தெற்கில் 8 கி.மீ. தொலைவிலும், சிவகங்கைக்கு வடக்கில் 24 கி.மீ. தொலைவில் திருகோஷ்டியூர் சௌமியநாராயணப் பெருமாள் கோயில் அமைந்துள்ளது. படிமம்:Sowmyanarayana Perumal (7).jpg படிமம்:Sowmyanarayana Perumal (3).jpg படிமம்:Thirukkottiyoor.jpg
கேள்வி: திருக்கோஷ்டியூர் சௌமியநாராயணப் பெருமாள் கோயில் - மகாமக கிணறு பற்றி நீங்கள் என்ன அறிந்துள்ளீர்கள்?
பதில்: புரூரவன் இத்தலத்தை திருப்பணி செய்தபோது மகாமகம் பண்டிகை வந்தது. அப்போது திருமால் தரிசிக்க விரும்பினார் புருரூவன். அவருக்காக இத்தலத்தில் ஈசான்ய (வடகிழக்கு) திசையில் உள்ள கிணற்றில் கங்கை (இந்து மதம்) பொங்க, அதன் மத்தியில் பெருமாள் காட்சி தந்தார். பிரகாரத்தில் உள்ள இந்தக் கிணற்றை "மகாமக கிணறு' என்றே அழைக்கிறார்கள். மகாமக விழாவின்போது, சௌமியநாராயணர் கருடன் (புராணம்) மீது எழுந்தருளி இங்கு தீர்த்தவாரி செய்கிறார்.
கேள்வி: திருக்கோஷ்டியூர் சௌமியநாராயணப் பெருமாள் கோயில் - ராமானுஜருக்கு உபதேசம் என்பது என்ன?
பதில்: திருக்கோஷ்டியூர் நம்பியிடம் ''எட்டெழுத்து திருமந்திர உபதேசம்'' பெற ராமானுஜர் வந்த போது, யார் எனக் கேட்க, ''நான்'' ராமானுஜன் வந்திருக்கிறேன் எனச் சொல்ல, நம்பி வீட்டிற்குள்ளிருந்தவாறே, "நான் செத்து வா!' என்றார். புரியாத ராமானுஜரும் சென்றுவிட்டார். இவ்வாறு தொடர்ந்து 17 முறை ராமானுஜர் வந்தபோதும், நம்பி இதே பதிலை சொன்னார். அடுத்த முறை சென்ற ராமானுஜர் "அடியேன் வந்திருக்கிறேன்' என்றார். அவரை அழைத்த நம்பி, ஓம் நமோநாராயணாய என்ற மந்திர உபதேசம் செய்தார். அந்த மந்திரத்தை உபதேசித்துவிட்டு இதை மாற்று சாதியினருக்கு சொல்லக்கூடாது என்றும் அவர் கட்டளையிட்டார். ஏன் என்று ராமானுஜர் கேட்ட பொழுது இதைச் சொன்னால் கேட்பவர் வைகுண்டம் செல்வர், சொல்லும் நீ நரகம் செல்வாய் என்றார். அதைப் பொருட்படுத்தாத ராமானுஜர் திருக்கோஷ்ட்டியூர் மதில் மீது ஏறி நின்று அனைத்து சாதி மக்களையும் அழைத்து "நான் உங்களுக்கு ஒரு மந்திரத்தை உபதேசிக்கவிருக்கிறேன்" என்றுச் சொல்லி ஓம் நமோ நாராயணாய என்று உபதேசித்தருளினார். அப்போது அவரது குரு ஏன் இதை செய்தாய் என்றுக் கேட்ட பொழுது இராமானுஜர் "இதைக் கேட்டு இவர்கள் எல்லாரும் நாராயணன் திருவடிகளை அடைவாராயின் இவர்கள் பொருட்டு நான் நரகம் செல்லத் தயார்" என்றுச் சொன்னார். இச்சிறப்பான நிகழ்வு நடந்தது இத்தலத்தில் தான்.
கேள்வி: திருக்கோஷ்டியூர் சௌமியநாராயணப் பெருமாள் கோயில் - தல வரலாறு என்பது என்ன?
பதில்: இரணியகசிபு என்ற அரக்கன் தன்னையே கடவுளாக வழிபட வேண்டுமென அனைவருக்கும் உத்தரவு பிறப்பித்துக் கொடுமை செய்து வந்தான். அவனைக் கண்டு அஞ்சிய தேவர்களும் முனிவர்களும் திருமாலிடம் தங்கள் குறைகளைக் கூற நல்லதொரு இடத்தினைத் தேடினார்கள். இரணியனை அழிக்கும் பொருட்டு, நரசிம்மர் எடுக்க தேவர்களுடன் ஆலோசிக்க இத்தலத்தல் விஷ்ணு எழுந்தருளினார். தேவர்களுக்கும் இத்தலத்தில் தவமிருந்த கதம்ப முனிவருக்கும், விஷ்ணு, தான் எடுக்க உள்ள நரசிம்மர் கோலத்தையும், பின் சுவாமி நின்ற, கிடந்த, இருந்த, நடந்த என நான்கு கோலங்களை காட்டியருளியதோடு இத்தலத்தில் எழுந்தருளினார். தேவர்களின் திருக்கை (துன்பம்) ஓட்டிய தலம் என்பதால் திருக்கோட்டியூர் என்றும் பெயர் பெற்றது.
கேள்வி: திருக்கோஷ்டியூர் சௌமியநாராயணப் பெருமாள் கோயில் - கோபுர விமானத்தின் சிறப்பம்சம் பற்றி நீங்கள் என்ன அறிந்துள்ளீர்கள்?
பதில்: மூலவரின் மேலுள்ள அஷ்டாங்க விமானம் மிகவும் புகழ்பெற்றது. திருமாலின் 108 திருப்பதிகளில் இது போன்ற அஷ்டாங்க விமானம் ஒரு சில கோயில்களில் மட்டும் அமைந்துள்ளது.
கேள்வி: திருக்கோஷ்டியூர் சௌமியநாராயணப் பெருமாள் கோயில் - விளக்கு நேர்த்திக்கடன் பற்றி தகவல் சொல்.
பதில்: மகப்பேறு கிடைக்க, திருமகள் தாயாருக்கு விளக்கு ஏற்றி வழிபட்டால் அப்பேறு கிடைப்பதாக தொன் நம்பிக்கை.
கேள்வி: திருக்கோஷ்டியூர் சௌமியநாராயணப் பெருமாள் கோயில் - பொதுவான தகவல் பற்றி விளக்கவும்.
பதில்: பிரகாரத்தில் நரசிம்மர், இரண்யனை வதம் செய்த கோலத்தில் இருக்கிறார். கோயில் முகப்பில் இலிங்கம் உள்ளது. அஷ்டாங்க விமானத்தின் வடப்பக்கத்தில் நரசிம்மருக்கு அருகில் ராகு, கேது உள்ளனர்.
கேள்வி: திருக்கோஷ்டியூர் சௌமியநாராயணப் பெருமாள் கோயில் - மங்களாசாசனம் செய்த ஆழ்வார்கள் பற்றி நீங்கள் என்ன அறிந்துள்ளீர்கள்?
பதில்: # பெரியாழ்வார் # திருமங்கையாழ்வார் # திருமழிசையாழ்வார் # பூதத்தாழ்வார் # பேயாழ்வார்
கேள்வி: திருக்கோஷ்டியூர் சௌமியநாராயணப் பெருமாள் கோயில் - விழாக்கள் பற்றி விளக்கவும்.
பதில்: * சித்திரை பிரம்மோற்சவம் * மாசியில் தெப்பத்திருவிழா * வைகுண்டஏகாதசி * நவராத்திரி